cyanic-selkie/wikianc huggingface dataset:
Камчатски јазици
Постојат тези, нецелосно поддржани, за можно постоење во минатото на уште два јазика или дијалекти. Денес овие се изумрени, но најверојатно биле доволно различни од ителменскиот за да се сметаат за посебни јазици (Комри, 1981). Трите дијалекта/ јазика биле зборувани во западните, источните и јужните предели на Камчатка.
Класификација
Единствениот жив јазик од оваа група е ителменскиот јазик, познат и како камчатски јазик. Овој јазик не е сосема сроден со чукотските јазици. Иако е многу оддалечен од чукотските јазици, морфолошките сличности наведуваат овој јазик е дел од исто семејство со чукотските (Комри, 1981).
Тетралогија на Фало
Тетралогија на Фало е вроденa мана на срцето. Симптомите при раѓањето може да варираат од никакви до сериозни. Подоцна се јавуваат типични епизоди на синкасто обојување на кожата, познато како цијаноза.
Обично, причинителот не е познат. Ризични фактори вклучуваат мајки кои употребуваат алкохол, имаат дијабетес, имаат над 40 години, или добиле рубеола за време на бременоста. Исто така може да биде поврзана со Даунов синдром. Класично постојат четири мани:
Евангелска црква (Моноспитово)
Евангелската црква е христијански храм кој се наоѓа во Моноспитово, Општина Босилово.
Грчко-македонска тупаница
Грчко-македонска тупаница (грчки: Ελληνική Μακεδονική Πυγμή) била грчка националистичка и терористичка организација во Егејскиот дел на Македонија во периодот меѓу двете светски војни. Формирана била во 1926 година по Грчко-турската војна, а дејствувала во Костурско, Леринско, Воденско, Кајларско итн.
Дејствување
Организирани групи ги крстосувале македонските села и го тероризирале македонското население за „доброволно“ да се иселува во Бугарија или во прекуокеанските земји (Канада, САД и Австралија). Со прогласи ги предупредувале Македонците (од 2 до 80 години) дека е строго забрането користењето на македонскиот јазик.
Натал (Бразил)
Натал (на португалски Natal со значење „Божик“) — град во североисточниот дел на Бразил на брегот на Атлантскиот Окена. Главен град и најголем град на државата Северно Рио Гранде, сместена во североисточниот дел на Бразил. Според извештајот на ИВГЕ за јули 2014 година, градот имал вкупно 862.044 жители, додека големиот Натал имал 1.455.505 жители.
Тоа е најблискиот сојузен главен град на Бразил до Африка и Европа. Меѓународниот аеродром во Големиот Натал го поврзува Натал со многу бразилски градови и, исто така, на него слетуваат некои меѓународни летови. Градот беше еден од градовите домаќини на Светското првенство на ФИФА 2014 година.
Константин Нунков
Константин (Коста) Нунков или познат како Давид — македонски револуционер, анархист, деец на Македонскиот комитет и кумановски војвода на Македонската револуционерна организација.
Животопис
Нунков е роден во 1877 година во Чирпан, тогаш во Отоманското Царство. Учи во Пловдив од 1891 до 1892 година, но не успева да го заврши образованието поради недостаток на средства. Работи како печатарски работник во Пловдив и Софија, додека е во Пловдив, некое време живее со Пејо Јаворов.
Зема учество во т.н. Мелничко востание, која е организирана од Македонскиот комитет во 1895 година. Ги прифатил идеите на анархизмот. Во 1900 година влегол со чета во Горноџумајско. Во јануари 1902 година е во револуционерниот пункт на ВМОРО во Проглет, каде ги разгледувал условите за атентати во Ксантиско и Ахчелебиско. Деец на ВМОРО, Христо Караманџуков го опишува вака:
Прави неуспешни обиди за атенатати за време на Илинденското востание. Во јули 1904 година станува војвода во Кумановско, каде се бори против Српската вооружена пропаганда во Македонија. На 2 јануари 1905 година е делегат на Скопски конгрес на ВМОРО во Кнежево.
На 8 февруари 1905 година во близина на селото Кутлибег во битка со турски аскер Коста Нунков загинува заедно со седумчлена чета четворица милиционери од соседните села, на чело со Пешо Иванов од Пезово.
Константин Нунков е автор на брошурата "Експлозиви и нивна употреба" (1902). Јаворов му ја посветил песната "Напред" (1895).
Бојан Панајотов
Бојан Панајотов — македонски револуционер, војвода на Македонската револуционерна организација.
Животопис
Бојан Панајотов е роден во 1883 година во Битола, тогаш во Отоманското Царство. Се приклучува кон ВМОРО и дејствува како четник и терорист, главно во родниот град. Во 1906 година добива за задача да го ликвидира србоманкиот деец Коста Начов од Ресен. Бојан Панајотов ја изврши задачата сред бел ден и се самоубива за да не падне во рацете на Турците.
Марио Арангеловски
Марио Арангеловски (30 октомври 1995, Куманово) – македонски пејач на поп-музика.
Кариера
Арангеловски својата пејачка кариера ја започнува во повеќе музички натпреварувања во Македонија и на Балканот, како што се Сите наши песни и X Factor Adria, а учествува и на српското шоу „Ѕвездите на гранд“. Студирал социологија.
Спиро Црне и Ќучук Сулејман
Спиро Црне и Ќучук Сулејман — македонска епска народна песна.
Содржина
Ќучук Сулејман ја собира дружината за насилно да собере пари во селата Смолани и Царевиќ, како и од чорбаџиите од Прилеп, а со намера да изради кула во селото Долнени. Тогаш, Аџи Цано од Прилеп го повикува Спиро Црне, му дава пари и оружје и го испраќа во селото Царевиќ. Спиро Црне ја собира дружината и во планината над селото Царевиќ му поставува заседа на Ќучук Сулејман. Во борбата, Ќучук Сулејман е ранет и го моли Спиро Црне да му го поштеди животот, но Спиро Црне му ја сече главата и ја разбива неговата чета.
Стари Лозја (Братин Дол)
Стари Лозја — археолошко наоѓалиште во битолското село Братин Дол. Претставува населба од римско време. Се наоѓа на околу 500 м северно од селото, на двете страни од патот Битола — Охрид, каде по површината на нивите се гледаат темели од ѕидови од камен и варов малтер, како и фрагменти од керамички садови и питоси. Најден е еден питос, целосно зачуван, кој е сместен во збирката на Музејот во Битола. Еден жител од ова село нашол две синџирчиња на кои имало прикачени пари. Наодите не се зачувани.
Керечки јазик
Керечкиот е чукотски јазик, дел од јазичното семејство на чукотско-камчатски јазици. Јазикот е најсроден со корјачкиот јазик. Покрај него, сличен со керечкиот е чукчискиот јазик.
Статус
Според податоците од 1997 година, јазикот го зборувале само двајца луѓе. Во 2005 година, јазикот бил прогласен за мртов. Сепак, според пописот во Русија од 2010, јазикот го зборувале 10 луѓе. Сепак, се верува дека овие луѓе или делумно го знаеле јазикот, не им бил мајчин или пак биле етнички Кереци. Во 20 век сите Кереци биле асимилирани од Чукчијците. Денес сите народи во Рускиот Далечен Исток воглавно зборуваат руски.
NGC 96
NGC 96 — леќеста галаксија во соѕвездието Андромеда, заведена во Новиот општ каталог на длабоконебесни тела.
Откривање
Телото е откриено на 24 октомври 1884 година од страна на Гијом Бигурдан, со помош на рефрактор, чијашто леќа имала пречник од 12 см.
Податоци од набљудување
Според морфолошката класификација на галаксиите, NGC 96 е од видот S0. Видливиот сјај со голо око изнесува 14,6 m, оној во рамките на интервалот од минималната до максималната честота 15,6 m, додека површинскиот сјај изнесува 13,4 m/лм2. NGC 96 има привидни димензии од 0,6' х 0,6'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 22 м 17,8 с, а неговата деклинација, односно висината на лакот на тој агол, + 22° 32' 48". Положбениот агол на објектот е во износ од °.
Други поделби
Проучување на NGC 96 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1429. Во рамките на атласот на длабокото небо, Уранометрија 2000.00, објектот припаѓа на групата означена со бројот 126; додека во Каталогот на основни ѕвезди (GSC) е групиран под бројот 1730. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1188.
Јасмина Гуњова
Јасмина Гуњова — македонски изведувач на изворни и новосоздадени македонски песни.
Животопис
Гуњова е родена во Штип на 26 септември 1966 година. Завршила нижо музичко училиште во Штип и дипломирала на Технолошко-металуршкиот факултет во Скопје во 1990 година. Пет години работела во средното Текстилно училиште во Штип, а од 1994 година живее во Скопје. Настапувала со КУД „Ванчо Прке“ од Штип и со женската пејачка група „Астибијана“. Учествувала на многу музички фестивали во Македонија, Првиот албум го снимила во 1994 година за Музичката и касетна продукција на МРТВ. Мајка е на син и ќерка.
Тод Браунинг
Тод Браунинг (Tod Browning) (, Луисвил (Кентаки), Кентаки, САД - Малибу, Калифорнија) бил американски филмски режисер. Бил циркуски акробат и комичар во немите филмови, пред да се придружи кон Биографското филмско студио во 1915 година. Напишал неколку сценарија, режирал мелодрами и авантуристички филмови (1917-1925). Ги режирал филмовите: „Несвесто дрво“ (1925) со Лон Чејни, „Дракула“ (1931), „Чудовишта“ (1932) кои го етабилираат како режисер на хорор филмови и на гротескни филмови.
Малина мома и Гоце Делчев
Малина мома и Гоце Делчев - македонска епска народна песна.
Содржина
Гоце Делчев ја повикува Малина да дојде на планината Круша во близината на Кукуш. Тој ѝ дава пари за да купи свила во Кукуш, наменета за изработка на знаме за неговата чета. Кога Малина ја купува свилата, на бегот му кажува дека ќе шие фустан и дека парите ѝ ги испратил братот од САД. Потоа, таа оди во Солун и наоѓа кројач кој тајно го изработува знамето, а потоа оди кај Гоце Делчев на планината Круша. Таму го развиваат знамето на кое е извезена паролата „Смрт или слобода на Македонија“, а четата прославува. Гоце Делчев ѝ кажува на Малина да се врати во Кукуш и да им каже на неговите родители дека тој се бори за Македонија.
NGC 6500
NGC 6500 — спирална галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6500 се споменува и како UGC 11048, MCG 3-46-3, CGCG 113-8, IRAS 17537+1820, NPM1G +18.0528, KCPG 526A.
Откривање
Објектот е откриен на 29 јуни 1799 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6500 е од видот Sab. Видливиот сјај со голо око изнесува 12,2 m, а оној во рамките на интервалот од минималната до максималната честота 13 m, додека површинскиот сјај изнесува 13,4 m/лм2. NGC 6500 има привидни димензии од 2,2' х 1,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 55 м 59,7 с, а неговата деклинација, односно висината на лакот на тој агол, +18° 20' 20"". Положбениот агол на објектот е во износ од 50°.
Други поделби
Проучување на NGC 6500 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 61123. Во рамките на атласот на длабокото небо, Уранометрија 2000.00, објектот припаѓа на групата означена со бројот 159; додека во Каталогот на основни ѕвезди (GSC) е групиран под бројот 1557. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 529.
Ц/2000 У5 (ЛИНЕАРНО)
Ц/2000 У5 (ЛИНЕАРНО) е комета со едно појавување откриена на 29 октомври 2000 година, од Истражување на астероиди блиску до Земјата на Линколн.
Кометата има набљудување лак од 362 дена што овозможува добра проценка на орбитата. C / 2000 U5 е, од 2015 година, 13-та најпозната хиперболична комета некогаш откриена и ќе го напушти Сончевиот Систем.
Пред да влезе во внатрешниот Сончев Систем за перихелен премин во 2000 година, C / 2000 U5 имаше барицентрични (епоха 1950-јан-01) орбита со apoapsis растојание од околу и период од приближно 150.000 години.
брзина на бегство од Сонцето во орбитата на Нептун е 7,7 km/s. До мај 2014 година, кометата ја минуваше орбитата на Нептун на 30,1 АЕ од Сонцето, продолжувајќи ја својата траекторија на исфрлање со 7,8 km/s. Во 2029 година, кога ќе биде повеќе од 50 & nbsp; АЕ од Сонцето и надвор од влијанието на планетите, сè уште ќе има барицентрична ексцентричност од 1,0057.
Кометата C / 1980 E1 има уште поголема ексцентричност.
Линус Гердеман
Линус Гердеман (Linus Gerdemann; р. ) — поранешен германски професионален друмски велосипедист, кој возел професионално во периодот 2005-2016, настапувајќи за повеќе различни екипи. Освоил етапа на Тур де Франс 2007 и го предводел генералниот пласман два дена, носејќи ја жолтата маичка.
На почетокот на 2017 година, Гердеман го објавил своето повлекување од трките.
Кариера
На крајот на 2005 се согласил на договор со екипата, почнувајќи од 2006. Ова се случило откако сопственикот на ЦСЦ Бјарн Рис го ослободил Гердеман од неговиот договор на крајот на 2005.
На 14 јули 2007 ја освоил својата најголема победа досега, седмата етапа на Тур де Франс. Етапата му ја донела жолтата маичка како предводник во генералниот пласман, како и белата маичка како предводник во пласманот за млад возач. Исто така ја добил и наградата за борбеност на таа етапа.
Во март 2008 се здобил со значајни повреди при пад на трката Тирено-Адријатико и не можел да се натпреварува на Тур де Франс 2008 и Летните олимписки игри 2008. Се вратил на Трката околу Германија во август 2008.
Гердеман исто така победил на Трката околу Луксембург во 2011 и во 2015 година.
Кочо Песнаџиев
Кочо Песнаџиев — македонски револуционер, четник и терорист на Македонската револуционерна организација.
Животопис
Кочо Песнаџиев е роден во град Битола, тогаш во Отоманското Царство. Влегува во терористичка група на ВМОРО со Иван Кафеџијата, Миалече Лисолаец, Михаил Димев и Начо Џивџанов. По откритијата на Јосифовата афера е уапсен, но е амнестира во февруари 1903 година. Георги Поп Христов се сеќава на него:
Влегува во четата на Парашкев Цветков, која е опколена од турски аскер на 21 мај 1903 година во Могила. Тогаш Кочо Песнаџиев загинува.
V476 Лебед
V476 Лебед или Нова во Лебед 1920 — нова која се случила во соѕвездието Лебед во 1920 година. Сјајноста која ја постигнала изнесувала 2,0 mag. Денес нејзината величина изнесува 17,09 mag.
Розов сколовранец
Розов сколовранец — врапчевидна птица од семејството на сколовранците (Sturnidae). Понекогаш ѝ е доделуван сопствен, монотипичен род Pastor. Ова одвојување е поткрепено со неодамнешни студии, а најблиските роднини сè уште не се познати. Распространета е од источна Европа (вклучувајќи ја и Македонија до умерена јужна Азија. Птица преселница е што зимува во Индија и тропска Азија.
Опис
Розовиот сколовранец е многу препознатлив со своето розово тело, светлопортокалови нозе и клун и сјајноцрни глава, крилја и опашка. Мажјаците во сезоната на парење имаат продолжени пердуви на главата кои формираат цуцулка, која е раширена и повпечатлива кога птицата ќе се возбуди. Цуцулката е пократка зиме. Исто така, зимно време, црните делови од телото се побледи зашто пердувите на краевите стануваат посветли. Женките имаат кратка цуцулка и целосно се побледи од мажјаците, особено зашто нема остра линија меѓу црните и розовите делови. Младенчињата се разликуваат од обичниот сколовранец (Sturnus vulgaris) по очигледно побледото перје и пократкиот жолт клун. Младите птици се митарат наесен кога го добиваат перјето на возрасен, без цуцулка, а имаат сосема возрасно перје на едногодишна возраст - женките; и на двогодишна возраст - мажјаците.
Поведение
Живеалиштето на розовиот сколовранец се отворените обработливи земјоделски земјишта и тревни површини. Во години кога има изобилство скакулци или други инсекти, можно е да заскита одејќи по нив и до Франција и Велика Британија.
На многу начини, поведението на розовиот сколовранец е слично со она на обичниот сколовранец. Тие се многу социјални птици, се движат и се хранат во големи јата, гнездат во колонии и ја поминуваат ноќта во групи. Во текот на летото, бројот на сколовранците во лет може да варира од неколку десетици до неколку стотици, а во зимскиот период значително се зголемува и може да достигне десетици илјади. Често гнездат близу еден до друг, 5-6 пара на едно место. Понекогаш формираат мешани јата со други птици: врапчиња, врани, папагали и други. Не покажуваат агресија едни на други, дури и во случај на многу густо гнездење.
Размножување
Сезоната на парење е строго врзана за богатството од скакулци, па затоа е сосема кратка. Обично трае од средината на мај до почетокот на јули, но може да се разликува во зависност од временските услови. Колониите се распаѓаат штом најголемиот дел од младенчињата почнат да летаат, а во некои случаи родителите ги напуштат своите младенчиња и одлетуваат, ако поради било која причина тие сè уште не успеале да пролетаат. Гнездото го прават во пукнатини на карпи, ниши под стреите на куќите, пукнатини во ѕидовите и ретко во дупките од дрвјата. Често гнездото се наоѓа и меѓу два камена, меѓу дрва за огрев или на отворено поле, а користат и куќички за птици. Надворешниот слој на гнездото е направен од гранчиња и суви тревки, главно житарки, а внатрешниот дел го постилаат со помеки материјали. Гнездото го градат веднаш по пристигнување, обајцата, и мажјакот и женката. Несат 3-6 сини јајца. Периодот на инкубација е околу 15 дена, а учествуваат двајцата родители. Пилињата остануваат во гнездото околу 24 дена.
Список на државни водачи во 47 година
Ова е список на државни водачи во 7 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
ОУ „Борис Трајковски“ - Моноспитово
„Борис Трајковски“ е училиште кое се наоѓа во село Моноспитово, Општина Босилово.
Ивона Јовановиќ
Кариера
Јовановиќ својата пејачка кариера ја започнува во повеќе музички натпреварувања во Македонија, меѓу кои била дел од Македонски идол и Сите наши песни, а учествува и на српското шоу „Ѕвездите на гранд“.
Во 2018 година со песната „Убав е овој свет“ учествува на музичкиот фестивал „МакФест“.
Заплакало е Мариово
Заплакало е Мариово — македонска епска народна песна.
Содржина
Мариово го повикува Ѓорѓи Сугарев за да го заштити од грчките шпиони. Сугарев пристигнува со дружината, но Лигушот го предава и неговата чета е опколена од турската војска кај Параловските ливади. Тогаш започнува борба меѓу четата на Сугарев и турската војска при што се убиени Сугарев и повеќе негови борци.
Бобовек
Бобовек ― мала населба во Општина Крањ во регионот Горењска во Словенија.
Географија
Западно од населбата, две поранешни глинени јами образиле мали езера со уникатен биотоп, кој сега е заштитен природен резерват. Во слоевите од глина биле откриени остатоци од мамути, како и фосилизирани остатоци од рибји јата од обичен клен.
Име
Бобовек бил споменато во пишаните извори како Вобовик (германски: Wobowik) во 1399 година и Бобвниг (Bobwnig) во 1417 година, меѓу другите пишани варијанти.
Александар Македонски 1970
Движењето за самоосознавање и за признавање на македонската нација „Александар Македонски 1970“ била конспиративна македонска национална политичка организација во Пиринскиот дел на Македонија и на македонската емиграција во Софија, формирана во 1968 година, составена од група македонски интелектуалци со цел да дејствува за признавање на македонската нација и да се бори за слободна обединета независна суверена македонска држава. Претставници на Движењето во 1970 година, пред да бидат уапсени, емигрирале во СР Македонија, каде што не добиле политички азил, а оттука заминале во Западна Европа. Во Копенхаген на 2/3 мај 1971 со ЦК на ОКМ постигнале согласност за обединување на Движењето со Организацијата на Ослободителниот комитет на Македонија.
Григориј Кумановско-осоговски
Митрополит Григориј (Борче Љубомир Настески), ) — архијереј на Македонска православна црква - Охридска архиепископија, со титула митрополит Кумановско-осоговски.
Образование
Митрополитот Григориј е роден на 16 јануари 1978 година во Прилеп, од татко Љубомир и мајка Ристана.
Основно и средно училиште завршил во родниот град, со одличен успех. Во 1996 година се запишал индустриски менаџмент на Техничкиот факултет во Битола, каде што дипломирал во 2001 година.
Магистерски студии завршува на Економскиот институт при Универзитетот „Свети Кирил и Методиј“ - Скопје, во 2003 година, а докторирал на Институтот за социолошки и политичко‒правни истражувања во 2005 година. На 14 јули 2006 година на Институтот за социолошки и политичко-правни истражувања ја одбранил докторската дисертација со наслов: „Влијанието на надворешната конкуренција врз стратегиите за диверзификација кај македонските банки“.
Во 2004 година запишува постдипломски студии на Богословскиот факултет при Универзитетот „Свети Климент Охридски“ во Софија. На 13.09.2012 година јеромонахот д-р Григориј Настески ја одбранил докторската дисертација со наслов: „Христолошките и сотириолошките аспекти на евхаристиската реинтеграција на личноста“ на Софискиот богословски факултет „Св. Климент Охридски“ во Р. Бугарија.
Монашки живот
Метанија за искушеник полага во декември 2003 година, а во чин ипоѓакон е ракоположен во мај 2004 година.
Во 2005 година, замонашен е во Манастирот Св. Леонтиј во Водоча, во чинот мала схима, од страна на митрополитот Наум. Истата година е ракоположен во чин јероѓакон.
Во чин јеромонах е ракоположен на 10 февруари 2006 година, во Манастирот Свети Георгиј и Свети Антониј Велики во Ново Село ‒ Струмица, каде што живее како собрат.
Во август 2007 година, заминува во ставропигијалниот манастир Рождество на Пресвета Богородица во Калишта ‒ Струга.
Во 2016 година, со одлука на САС на МПЦ-ОА е избран за архимандрит.
Архијереј
21 мај 2020 година на предлог на Митрополитот Кумановско-осоговски Јосиф е избран за епископ Сарандопорски, а на истата седница на САС на МПЦ-ОА е назначен за надлежен епархиски архијереј на Кумановско-осоговската епархија.
На 26 јули 2020 година во соборниот храм „Свети Никола Чудотворец“, во Куманово, од страна на Архиепископот Охридски и Македонски г.г. Стефан, во сослужение со членовите на САС на МПЦ – ОА, е востоличен за митрополит на Кумановско-осоговската епархија.
Меѓународна ромска унија
Меѓународна ромска унија (ромски: Romano Internacionalno Jekhetanipe) — организација активна за правата на ромскиот народ. Нејзиното седиште е во Прага.
Меѓународната ромска унија е основана на вториот Светски ромски конгрес во 1978 година. Нејзините претседатели ги вклучуваат Станислав Станкиевич, Емил Чука и пред него Рајко Чуриќ, кој ја извршувал оваа функција повеќе години. Шпанската организација Унија Романи е поврзана со Меѓународната унија на Ромите.
Членство
Меѓународната ромска унија има организации-членки во следниве земји:.
Структура
Меѓународната ромска унија се состои од четири тела: Конгрес, Парламент, Президиум, Суд на правда.
Институционални врски
Меѓународната ромска унија има институционални врски со: - Советот на Европа. - ОБСЕ (ОДХИР). - УНХХР. - ООН - ЕРТФ. ИРУ има меморандум за разбирање и соработка со Министерството за надворешни работи на Чешката Република и другите земји со цел „континуирано подобрување на состојбата и животните услови на Ромите.
Хијатална кила
Симптоми
Повеќето од луѓето кои боледуваат од хијатусна кила не се ни свесни за болеста. Тие што се свесни,веројатно,ја откриле болеста кога отишле на лекар за хронична ждригавица. Нејзините симптоми се следни:
Ц/1999 С4 (ЛИНЕАР)
Ц/1999 С4 (ЛИНЕАР) беше долгопериодна комета откриена на 27 септември 1999 година од ЛИНЕАР.
Хијатална кила
Дијагностички постапки
Физикалниот преглед на хијатусната кила е рендгенски, а ако лекарот се сомнева на анемија, мора да побара и анализа на крвта за да се проверат крвните зрнца.
Ц/1999 С4 (ЛИНЕАР)
Кометата најблиску се приближила до Земјата на 22 јули 2000 година, на растојание од 0,3724 ае.
Хијатална кила
Лекување
Лизгачката и смешаната кила е придружена со ждригавица и со други симптоми што може да се лекуваат со кенвенционални и алтернативни облици на лекување. Параегзофагусната кила мора да се отстрани со конвенционален хируршки зафат поради опасноста од прекин на дотокот на крв во тој дел на органите.
Ц/1999 С4 (ЛИНЕАР)
Дојде до перихел на 26 јули 2000 година, на растојание од 0,765 АЕ од Сонцето.
Хијатална кила
Конвенционална медицина
Смирувањето на ждригавицата многу често ќе биде доволно. Хируршкиот зафат е потребен во случај на  параегзофагусна кила или во случај на крварење, вклештување или воспаление на лизгачката и смешаната хијатусна кила. Со хируршкиот зафат се обновува хијатусот, а жедудникот се враќа на своето место. За таа цел се користи лапароскоп, тенок инструмент сличен на телескоп кој овожможува преглед на внатрешноста на желудникот. Во повеќето случаи пациентот останува в болница уште 48 часа по зафатот, а за враќање на секојдневните активности ќе бидат потребни две недели.
Ц/1999 С4 (ЛИНЕАР)
Јадрото на кометата се проценува дека е со пречник од околу 0,9 kм.
Орбитата на долготрајната комета правилно се добива кога оскулирачката орбита се пресметува во епоха по напуштањето на планетарниот регион и се пресметува во однос на центар на маса на Сончевиот Систем. Користејќи го JPL Horizons, барицентричните орбитални елементи за епохата 2010-јан-01 генерираат голема полуоска од 700 ае, растојание од афел од 1400 ае и период од приближно 18.700 години.
Хијатална кила
Акупресура
За ублажување на ждригавицата се масираат со засилен притисок во траење од една минута Желудник 36, Слезина 6, Перикард 6 и Црн дроб 14.
Лекување со лековити билки
Мазниот брест (Ulmus fulva) има смирувачко, а, се верува, и воспалително дејство. Еден дел кора во прав се меша во осум дела вода и се вари на тивок оган 10 минути. Течноста се пие по половина чаша, трипати на ден.
Начин на жувеење
Не јадете преобилни оброци. Наместо тоа јадете четири до пет помали оброци на ден и јадете полека. Овој начин на исхрана, во комбинација со одржување на нормална телесна тежина го намалува притисокот во стомачната празнина и ждригавицата не се појавува толку често. Намалените количества маст во исхраната може да ги намалат симптомите. Пушењето многу силно ја поттикнува ждригавицата. Престанете да пушите.
Превенција
За спречување на појавата на симптомите: За превенција од хијатусна кила:
Св. Спас (Братин Дол)
'''Св. Спас''' — археолошко наоѓалиште во битолското село Братин Дол. Претставува црква и некропола од среден век. Се наоѓа во и околу сегашната црква „Вознесение Христово“, која е изградена во 1925-26 година, врз темели од постара црква, ѕидана со камен и варов малтер. Околу неа се најдени гробови поставени во правец исток-запад, ѕидани од ситен камен и покриени со монолитни камени плочи.
Дебар (појаснување)
Дебар може да се однесува на:
Триндаде и Мартим Ваз
Триндаде и Мартим Ваз (Trindade e Martim Vaz) — архипелаг сместен околу 1.170 километри источнод Виторија во Јужниот Атлантски Океан, кој припаѓа на сојузната држа Еспирито Санто. Архипелагот има вкупна површина од 10,4 км2 и население од 32 морнари на (луѓе од Бразилската морнарица). Архипелагот се состои од пет острови и неколку карпи; Триндаде е најголем остров со површина од 10,1 км2; околу 49 километри источно од малечките островчиња Мартим Ваз со вкупна површина од 0,3 км2.
Островите се од вулканско потекло и нерамен терен. Тие се неплодни, освен јужниот дел на Триндаде. Тие се откриени од 1502 година од португалскиот истражувач Естевао да Гама и останал португалски додека не станал дел од Бразил на неговата независност. Од 1895 до 1896 година, Триндаде бил окупиран од Велика Британија додека не бил постигнат договор со Бразил. Во текот на британската окупација, Триндаде бил познат како „Јужен Тринидад“.
Македонско евангелие на поп Јован
Македонско евангелие на поп Јован — средмомакедонски кирилски ракопис од крајот на XII – почеток на XIII век. Се чува во Архивот на ХАЗУ, Загреб, сигн. III c 1. Ракописот и припаѓа на Михановиќевата збирка (бр. 33). Има 133 пергаментни листови. Името на ракописот е по приписката на поп Јован. Јазичните особености на ракописот укажуваат на неговото западномакедонско потекло. Морфолошките особености го приближуваат кон Добромировото евангелие од почетокот на XII век. Орнаментиката носи белези на архаичност, а иницијалите во геометриско-флорален стил се од ист тип како во Вукановото евангелие. По својата структура кодексот е краток апракос, со редовно означување на седмиците, што е карактеристично за постарите текстови. Како краток апракос, може да се заклучи дека ракописот не бил наменет за манастир, туку за парохиска црква.
Чорлу
Чорлу – најголемиот округ во покраината Текирдаг, а истовремено, по Истанбул, е второто најголемо населено место во турска Тракија (источна Тракија).
Чорлу, кој е оддалечен 38 км од Текирдаг, се наоѓа во речниот слив на Ергене, заземајќи место среде Тракија, на рамнината на едно плато. Најголемата област во Текирдаг, Чорлу, со својата поволна природна структура, развиените транспортни врски, значајната индустрија, можностите за работа и стратешкото значење е исто така една од најразвиените области во Турција. На север се граничи со окрузите на Текирдаг, Ергене и Черкезќој, на запад со окрузите Сулејманпаша и Муратли, на исток со истанбулскиот Силиври, на југ со покраината Мармараерелиси и Мраморното Море. Површината на областа е 531 км². Спрема пописот од 2015 година градот има 245.588 жители.
Чорлу е на надморска височина од 193 метри. Брдата, кои се продолжение на планините Ј’лд’з, ги формираат високите места на Чорлу. Чорлу е област каде се таложат речните наноси од планината Ј’лд’з. Исто така, тоа е граница на поделба на водите помеѓу сливот на Ергене и крајбрежјето Мармара. Сепак, бидејќи Чорлу се наоѓа помеѓу Црното Море и Средоземното Море, под влијание е на овие два климатски региона. Студениот воздух што доаѓа од северот и влажниот топол воздух што доаѓа од Средоземното и Егејското Море на југ, влијаат на климатските услови во регионот.
Потекло на поимот
Изнесени се различни тврдења за името Чорлу. Во старите атласи името на градот е „Царилус (Tzarylus)“, „Цурулум (Tzurulum)“, „Цурулус (Tzurulus)“, „Цуруле (Tzurule)“, „Чурла (Tschurla)“, Циралтум (Tziraltum)“. Бидејќи бил познат по своето сирење, во византискиот период се нарекувал „Трибитон“ (Tribiton), што значи „град на сирењето“; а во некои дела се споменува како „Сирело (Sirello)“. Но, меѓу народот се тврди дека името било изведено од зборот „чорак“ (çorak), што значи неплодно и бескорисно, и бидејќи Турците имале тешкотии при освојувањето на Чорлу, била изведена аналогија од тој збор.
Историја
Спрема откриените остатоци од праисторијата, историјата на областа може да се следи од бронзената ера. Чорлу, чие најстаро познато име е Циралум (Tzirallum) или Циралон (Tzirallon), е еден од градовите колонии кои ги основале Трако-Фригијците во 1000-тите години п.н.е. Во различни периоди од историјата бил под доминација на Фригите, Хелените, Скитите, Персијците, античките Македонци, Римјаните и Византијците. Од време на време бил изложен на пљачкосувања од страна на Хуните, Аварите и Печенезите. Градот бил окупиран и од арапските војски, кои организирале разни кампањи на Истанбул. Накратко, Чорлу бил мета на секоја инвазија на Тракија.
Средновековен период
Тука во средниот век, се наоѓала тврдината Циралум (Tzirallum), којашто била користена за одбрана на Византиското Царство, па следствено Чорлу, кој се наоѓал на патот за Истанбул, добил воено значење. За време на Отоманската Империја, посведочил на важни историски настани поради неговата стратешка положба на главниот пат што се протегал од Анатолија до границите со Балканот.
Османлиски период
По освојувањето од Мурат I во 1357 година, Чорлу бил приклучен кон османската територија. Чорлу, кој повторно поминал под византиско владеење по смртта на Сулејман-паша и Орхан Гази, во 1361 година дефинитивно бил ставен под османлиска власт. По наредба на Мурат, Византијците кои го бранеле ова место биле тешко казнети, а ѕидовите на тврдината биле срушени во знак на опомена кон другите византиски градови во Тракија. Така, била елиминирана и воената важност на Циралум. Овој суров чекор веднаш вродил со плод и освојувањето на Тракија било лесно завршено. Чорлу по прв пат за време на империјата, повторно бил засегнат од војна, помеѓу татко и син, односно Бајазит II и неговиот син, принцот Селим (Yavuz - ”Грозниот„ или ”Немилосрдниот„). Принцот Селим I и Бајазит II се судриле кај Урашдере во близина на Чорлу при што принцот Селим бил поразен од војската на неговиот татко. Бајазит, кој во 1512 година му го препушта престолот на својот син, починал во својот дворец во Чорлу на пат кон палатата Диметока. Подоцна на истото подрачје, на патот од Истанбул кон Едрене, починал и султанот Селим Јавуз на 21 септември 1520 година. Во септември 1676 година големиот везир Ќопрулу Фаз'л Ахмет-паша починал на чифликот „Карабибер“, кој се наоѓа помеѓу Чорлу и Кар'шт'ран. Ханзадеите и Гирајеите, кои биле протерани од Крим во XVIII век, пронашле засолниште во Чорлу. Во 1830 година бил укинат Румелискиот Пашалак и е основан Едренскиот Вилает, Чорлу бил претворен во каза под јурисдикција на провинцијата Текирдаг. Во 1870 година при преструктуирањето на организацијата на вилаетите, неговата положба останала непроменета. Во 1876 година привремено паднал во руско владение.
Според годишната книга од 1892 година, напишана од Шевкет Да'девирен, директор на провинциската печатница на Едрене;
Современа историја
Во првата фаза од Балканските војни 1912-1913 година, главен штаб на командата на Отоманската источна армија бил во Чорлу. По битките на 5-6 декември 1912 година, прешол во рацете на Бугарите. Градот бил ослободен на 15 јули 1913 година во втората фаза на Балканските војни, по контраофанзивата на турската армија кон Одрин. Во Турската војна за независност, Чорлу паднал под грчка окупација на 25 јули 1920 година. Четите формирани од Сојузот за одбрана на Тракија и Пашаели, кој ја водел ослободителната борба на Тракија и делувал од 1918 година, ги продолжиле своите активности и тука. Со одлуките од Мудањското примирје, без водење на борби грчката администрација била предадена на турската администрација на 15 октомври 1922 година. Од аспект на одбраната, Чорлу сè уште од Втората светска војна претставува важна касарна и е дом на 189-тиот пешадиски полк.
Географија
Градот Чорлу се наоѓа во северозападниот регион на Турција, Тракија, а неговата надморска височина се движи од 150 до 180 метри. Чорлу се наоѓа во сливот на реката Ергене и сместен е во централниот дел на Тракија. На исток граничи со истанбулската покраина Силиври и Лулебургаз, покраина на К’ркларели; на запад со покраината Муратл’; на југ со покраината Мармараерелиси и Мраморното Море. Чорлу е на четвртото место во однос на областа што ја зафаќа во провинцијата Текирда. Површината на Чорлу е околу 949 км². Брдата, кои се продолжение на планините Ј’лд’з, ги формираат високите места на Чорлу. Поголемиот дел од територијата на Чорлу се наоѓа во сливот на Ергене. Чорлу е област каде се таложат речните наноси од планината Ј’лд’з. Исто така, тоа е граница на поделба на водите помеѓу сливот на Ергене и крајбрежјето Мармара.
Клима
Поради неговата локација во внатрешноста, Чорлу е регион со најмалку врнежи од дожд во Тракија. Просечното годишно количество на врнежи во Чорлу изнесува 545 mm на квадратен метар. 20% од врнежите паѓаат во пролет, 10% во лето, 30% во есен и 40% во зима. Просечно, насоката на ветерот е север-североисток, брзината на ветерот се искачува до 3,6 m во секунда и не носат многу врнежи од дожд. Лодос и к'бле се ветрови со насоки југ-југозапад и доведуваат влажни воздушни маси и предизвикуваат врнежи. А карајел, кој е предвесник на зимата, донесувајќи студен воздушен бран предизвикува врнежи од снег. Средната годишна вредност на температурата изнесува 12,6 ℃, највисоката просечна температура е 18,2 ℃, а најниската просечна температура е 8,1 ℃. Поради тоа што Чорлу се наоѓа помеѓу Црното Море и Средоземното Море, под влијание е на овие климатски региона. Студениот воздух што доаѓа од северот и влажниот топол воздух што доаѓа од Средоземното и Егејското Море на југ, влијаат на климатските услови во регионот.
Хидрографија
Испуштањето на фабрички отпад во потокот Чорлу е една од причините за ширењето на несносната реа во околината. Покрај потокот била изградена пречистителна станица и во тек се активностите на прочистување на водите. Потокот Чорлу се влева ро реката Ергене, која во најголем дел ги задоволува човечките и земјоделските потреби на регионот Тракија.
Чорлу е регион со втора најголема застапеност на подземни води во Тракија. Почвата, која на површината има песок и ситен камен, водата од врнежите од дожд и снег ги пропушта како цедалка. Таквата ситуација е исто така опасна од гледна точка на загадувањето. Исфрлувањето на отпад, како и протекувања од индустриските капацитети се мешаат со подземните води. Неизбежно е да се преземат неопходни мерки на претпазливост за итно да се спречи ова загадување. Годишниот потенцијал на подземните води од 274 hm³ во регионот, потекнува од сливот на Ергене. Количината на вода што ја користи Текирдаг сочинува 42% од вкупната вода. Вреди да се одбележи дека 61% (51,72 hm³/година) од оваа количина му припаѓа на областа Чорлу. Покрај тоа, забележливо е дека количината на вода што се искористува во областа Чорлу за пиење, употреба и индустрија е поголема од количината вода за наводнување. Вкупната дневна побарувачка за вода во индустријата достигнува 90.000 m³. Оваа количество се задоволува со копање на бунари и непланска употреба на подземни води.
Стопанство
Со повеќе од 300 фабрики, Чорлу е главно град за производство на текстил, при што Левис (Levi's) и Мави (Mavi) се меѓу компаниите што имаат фабрики овде, како и големи аутлет центри, кои со своите попусти, се наменети за привлекување на потрошувачи од цела Тракија и Истанбул.
Од 2009 година, Хјулит-Пакард и Фокскон груп се здружиле за заедничко вложување во градот да изградат голем фабрички и производствен комплекс што ќе им овозможи на двете компании да го користат Чорлу и во целина Турција, како центар на нивните производствени активности за Источна Европа и Блискиот Исток.
Чорлу, сместен во регионот богат со песок и чакал, и неговите каменоломи Каратепе, се области каде се произведува бетон, бетонски агрегат и асфалтен камен. Каменоломите Каратепе ги задоволува потребите на сите бетонски постројки, општини, автопати, селски задруги, пристанишни операции, аеродроми. Дури и абразивните слоеви за истанбулскиот мост „Фатих Султан Мехмет“, за надвозник от над Меџидијеќој и за мостот „Халич“ се обезбедени од тука. Покрај тоа, по направените сондирања од TPOAŞ во атарот на селото Јулафл’, во регионот бил пронајден природен гас.
Население
Населението, кое во 1927 година изнесувало 8000, надминало 25.000 во 1965 година и 45.000 во 1970 година, а во 1990 година стасало до бројката од 75.000. По тој датум, паралелно со развојот на индустријата започнале миграциите и во 1997 година бројот на жители кој се приближил до 120.000, со пописот од 2007 година, тој број надминал 190.721 жители. На тој начин, не сметајќи го Истанбул, станал најголем град во Тракија, поминувајќи ги административните центри Текирдаг (141.439) и Одрин (138.793). Градот Чорлу е меѓу 10-те најнапредни области во Турција. Спрема податоците, кои потекнуваат врз основа на адресите на регистрација на населението, а кои ги објавил турскиот институт за статистика, на пописот од 2010 година се обелоденило дека Чорлу со своите 252.974 жители има повеќебројно население од 77 други административни центри.
Денеска градот има поголем број на жители од провинцискиот центар Текирда, пред сè поради растот на бројот на население, кое првично се должи на егзодус от на Турците од Бугарија во 1989 година. Тоа довело до формирање на традиционално лево ориентирана работничка класа, а со вториот бран на мигранти од рурална Анадолија во 90-ти те години, кои дошле да работат во фабриките, сега го сочинуваат конзервативното население на градот. Во Чорлу, исто така, имаше привремено население од етнички Албанци и Бошњаци, на кои за време на Косовската војна им бил доделен привремен азил како дел од напорите на Турција и Северна Македонија да им помогнат на настраданите населени места во поранешна Југославија. Градот има и мала еврејска заедница. Во 1970 година, единствената синагога во градот била претворена во џамија сега наречена „Јени џамија“; обновена е во согласност со оригиналниот дизајн, без промена на таванските украси и капителите на столбовите.
Развиток
Географската местоположба на Чорлу, како мост помеѓу Европа и Азија, предизвика индустријата да се концентрира во оваа област. Заедно со Истанбул, Коџаели (покраина) и Бурса, зазема битно место во турската индустрија. Чорлу, кој пред 10-тина години беше една тивка област, сега потполно го има приматот на индустриски град. Како резултат на тоа, миграцијата се зголеми и густината на населението оди во нагорна линија. Поради овој брз развој и активност, дури го именуваат како Малиот Истанбул. Сестринската фирма на Туркиш Ерлајнс, Анадолу Џет, започна со летовите Анкара-Чорлу. Првата и единствена аеродромска писта што ја поврзува Тракија со Анадолија по воздушен пат се наоѓа во Чорлу.
Збратимени градови
По повод националниот празник на Турција, Денот на Победата (30 август), Кумановскиот градоначалник Максим Димитриевски заедно со делегација на Турската заедница од Општина Куманово го посетија Чорлу и остварија средба со локалните власти. Било разговарано за продлабочување на соработката во културата, спортот и економијата.
Елц
Елц — река во Баден-Виртемберг, Германија, десна притока на реката Рајна. Таа извира од Шварцвалд, во близина на изворот Брег. Елц тече низ Елцах, Валдкирх и Емендинген, пред да се влее во Рајна, во близина на Лар. Нејзината должина е околу 90 километри.
Долниот тек на Елц е поврзан со Каналот Леополд, канал за ослободување од поплави.
Грдото Пајче
Грдото Пајче (Den grimme ælling) — позната сказна на данскиот баснописец Ханс Кристијан Андерсен, која важи за мошне оригинален вид на биографска сказна. Првпат е објавена во 1843 година.
Својот трнлив пат низ животот и творештвото најдобро го оцртал со помош на сказната „Грдото Пајче“, во 1843 година. Во оваа приказна симпатично запишува: Не е лошо да се родиш покрај бара заедно со патките, ако си се извел од јајце на лебед.
Ваквото творештво на Андерсен одекнало низ целиот свет. Оваа сказна-биографија се смета и за сказна-манифест, па дури и за упатство за секој млад човек, без непотребно морализирање, дека секогаш патот на успехот е полн со непредвидливости, искушенија и неизвесност, но само работата е таа што ги решава сите дилеми на една животната и творечката егзистенција.
Содржина
На еден селски имот, патка лежела во гнездото во кое имало шест јајца. Еден ден, од петте јајца излегле пет убави пајчиња, а подоцна се распукало и шестото јајце од кое се појавило многу грдо пајче, наречено Грдото Пајче. Подоцна, патката ги однела патчињата во дворот на фармата за да ги запознае со старата патка која уживала посебен углед меѓу птиците. Таму, старата патка и сите други птици ги пофалиле патчињата, но за последното рекле дека е многу грдо. Оттогаш, сите животни на фармата се однесувале лошо кон Грдото Пајче, вклучувајќи ги и неговите браќа и сестри. Бидејќи повеќе не можело да го поднесе злоставувањето, една ноќ, тоа побегнало од фармата и стигнало во блиското мочуриште каде запознало диви патки. Но тогаш се зачуле истрели и двете патки паднале мртви. Всушност, Грдото Пајче се нашло во екот на ловот на диви патки. Исплашено, тоа ја покрило главата со крилјата, а тогаш нему му се приближило ловечкото куче кое само го помирисало и си заминало. По некое време, тоа стигнало до една сиромашна куќа во која живеела старица со кокошка и мачор. Некое време, патчето живеело во куќата, а мачорот и кокошката го прекорувале затоа што тоа не знаело да несе јајца или да преде. Од друга страна, водено од стремежот да плива во водата, еден ден тоа ја напуштило куќата. Есента, тоа здогледало лебеди и било воодушевено од нивната убавина. Меѓутоа, набргу дошла зимата и еден ден, Грдото Пајче замрзнало во водата. Во таква состојба го пронашол некој селанец кој го однел дома и таму го повратил во живот. Меѓутоа, кога неговите деца посакале да си поиграат со пајчето, тоа се исплашило и направило неред во куќата, а потоа побегнало надвор. По некое време дошла пролетта и нему му се повратила силата, па еден ден летнало во убава градина. Таму, тоа здогледало три лебеди, а кога се погледнало во водата, забележало дека и тоа е убав млад лебед. Него веднаш го забележале другите лебеди и децата, кои се воодушевувале на неговата убавина.
Кало
Кало — јазик кој го зборуваат Ромите на Пиринејскиот Полуостров. Тој е мешан јазик, со иберороманска граматика и адстратум на ромски зборови како резултат на јазичната асимилација на ромската заедница, и во ромската лингвистика се среќава и како „пара-ромски јазик“. Кало често се користи како арго, таен јазик, на којшто општат Ромите на Пиринејскиот Полуостров. Каталонскиот, галицискиот, португалскиот и шпанскиот кало се слични варијанти кои имаат заднички корен.
Шпанскиот кало, или шпанскиот ромски јазик, првобитно бил познат како „зинкало“; додека португалскиот кало, или португалскиот ромски јазик, е познат и како „лузитански ромски“.
Здружение на бизнис жени (Македонија)
Здружението на бизнис жени — здружение во Македонија. Здружението било основано на 26 јули 2010 година во Скопје. Здружението на бизнис жени е специфичен и компетентен партнер во дијалогот со Владата, невладините организации, и приватниот сектор, кој придонесува за социјалниот и економскиот развој, ставајќи посебен акцент на женското претприемништво како фактор на економски раст. Здружението игра водечка улога во организирањето на дијалогот и соработката помеѓу бизнис жените, со цел да се поддржат и да се промовираат женските претприемачи во Македонија и во регионот.
Историјат
Здружението на бизнис жени било официјално основано во јули 2010 година како невладина организација која активно работи на унапредување и зајакнување на женското претприемништво во земјата и во регионот.